ԱՄՓՈՓԱԹԵՐԹ

**Հայաստանի Հանրապետության կառավարության 2022 թվականի փետրվարի 23-ի թիվ 213-Ա որոշման մեջ լրացումներ և փոփոխություններ կատարելու մասին Հայաստանի Հանրապետության կառավարության որոշման նախագծի վերաբերյալ**

շահագրգիռ մարմինների առարկությունների եվ առաջարկությունների

|  |  |
| --- | --- |
| 1. ՀՀ ֆինանսների նախարարություն | 03-11-2022թ. |
| N 01/2-1/19175-2022 |
| 1․ Ս.թ. հոկտեմբերի 28-ի Ձեր թիվ 01/17896-2022 գրությամբ ներ­կա­յա­­ց­­­վա­ծ՝ Հայաս­տանի Հանրապետության կառավարության 2022 թվականի փետրվարի 23-ի թիվ 213-Ա որոշ­ման մեջ լրացումներ և փոփոխություն կատարելու մասին ՀՀ կառա­­վարության որոշ­ման նախա­գծի (այսուհետ՝ Նախագիծ) և հայտի վերաբերյալ հայտնում ենք, որ Նախագծով ներկայացված տվյալները, այդ թվում՝ ներմուծվող ապրանքների վերաբերյալ, չեն համա­­­պատա­ս­­­խանում «Մետալ Ուորլդ» ՍՊԸ-ի կողմից ներկայացված հայտում ներառված տվյալ­­ներին, ինչով պայմանավորված՝ Նախագծի վերաբերյալ դիրքորոշում հայտնել հնարավոր չէ։ | Ընդունվել է։ |
| 2. ՀՀ պետական եկամուտների կոմիտե | 04-11-2022թ. |
| N 01/3-2/79713-2022 |
| 1․ Նախագծի 1-ին կետի 1-ին ենթակետով Հայաստանի Հանրապետության կառավարության 2022 թվականի փետրվարի 23-ի N 213-Ա որոշման (այսուհետ` Որոշում) 1-ին կետից հետ նախատեսվում է կատարել լրացում համաձայն որի՝ Որոշման առաջին կետով սահմանված ծրագրի շրջանակներում ներմուծվող և հավելվածով սահմանված ցանկում ներկայացված լիզինգով ձեռքբերվող ապրանքների (ցանկի 1-ից 7-րդ կետերի) ներմուծման ժամանակ մաքսատուրքից ազատման արտոնություն տրամադրվում է լիզինգի թիվ TFL001278 պայմանագրով սահմանված «Ամերիաբանկ» փակ բաժնետիրական ընկերությանը (այսուհետ՝ Լիզինգատու կազմակերպություն)՝ պայմանով, որ ապրանքները ներմուծելուց հետո, այն հանձնելու է «Մետալ Ուորլդ» սահմանափակ պատասխանատվությամբ ընկերությանը ներդրումային ծրագրի իրականացման համար։ Իսկ Նախագծի 2-րդ կետի 3-րդ պարբերության համաձայն՝ ներդրումային ծրագրի շրջանակներում ներմուծված ապրանքները Լիզինգատու կազմակերպության կողմից «Մետալ Ուորլդ» սահմանափակ պատասխանատվությամբ ընկերությանը հանձնելուց հետո տվյալ ապրանքների նկատմամբ Եվրասիական տնտեսական միության մաքսային օրենսգրքի և Որոշմամբ սահմանված պահանջների կատարման պատասխանատու է հանդիսանում «Մետալ Ուորլդ» սահմանափակ պատասխանատվությամբ ընկերությունը։  Միաժամանակ՝ Եվրասիական տնտեսական միության մաքսային օրենսգրքի (այսուհետ՝ Օրենսգիրք) 126-րդ հոդվածի 1-ին կետի 1-ին ենթակետի համաձայն՝ պայմանականորեն բաց թողնված են համարվում «Բացթողում` ներքին սպառման համար» մաքսային ընթացակարգով ձևակերպվող այն ապրանքները, որոնց դեպքում կիրառվել են ներմուծման մաքսատուրքերի, հարկերի վճարման համար սահմանված արտոնություններ, որոնք զուգակցված են այդ ապրանքների օգտագործման և (կամ) տնօրինման հետ կապված սահմանափակումներով։ Նույն հոդվածի 2-րդ կետի 1-ին պարբերության համաձայն` նույն հոդվածի 1-ին կետի 1-ին ենթակետում նշված՝ պայմանականորեն բաց թողնված ապրանքների առնչությամբ պետք է պահպանվեն ներմուծման մաքսատուրքերի, հարկերի վճարման արտոնությունների տրամադրման նպատակներն ու պայմանները, ինչպես նաև այդպիսի արտոնությունների կիրառման հետ կապված այդ ապրանքների օգտագործման և (կամ) տնօրինման մասով սահմանափակումները: Օրենսգրքի 84-րդ հոդվածի 3-րդ կետի համաձայն՝ հայտարարատուն, անդամ պետությունների օրենսդրությանը համապատասխան, պատասխանատվություն է կրում նույն հոդվածի 2-րդ կետով նախատեսված պարտականությունները չկատարելու, մաքսային հայտարարագրում ոչ հավաստի տեղեկություններ ներկայացնելու, ինչպես նաև մաքսային ներկայացուցչին անվավեր, այդ թվում՝ կեղծ և (կամ) ակնհայտ ոչ հավաստի (սուտ) տեղեկություններ պարունակող փաստաթղթեր ներկայացնելու համար:  Հաշվի առնելով վերոնշյալը և այն հանգամանքը, որ Նախագծով ներկայացված պայմանների դեպքում որպես հայտարարատու հանդես է գալու լիզինգատու կազմակերպությունը, հայտնում ենք, որ Օրենսգրքի 126-րդ հոդվածի 2-րդ կետի համաձայն՝ լիզինգատու կազմակերպության նկատմամբ կկիրառվեն ներմուծված ապրանքների տնօրինման, տիրապետման և օգտագործման հետ կապված սահմանափակումներ, ինչին Նախագծով սահմանված վերոնշյալ դրույթները կհակասեն:  Միաժամանակ, Օրենսգրքի 83-րդ հոդվածի 1-ին կետի 1-ին, 2-րդ և 3-րդ պարբերությունների համաձայն՝ որպես մաքսային ընթացակարգերով ձևակերպվող ապրանքների հայտարարատու կարող է հանդես գալ անդամ պետության անձը՝  1. որն օտարերկրյա անձի կետ կնքված այն գործարքի կողմերից է, որի հիման վրա ապրանքները տեղափոխվում են Եվրասիական տնտեսական միության մաքսային սահմանով,  2. որի անունից և (կամ) որի հանձնարարությամբ կնքվել է 1-ին ենթակետի մեջ նշված գործարքը,  3. որն ունի ապրանքների տիրապետման, օգտագործման և (կամ) տնօրինման իրավունք, եթե ապրանքները Եվրասիական տնտեսական միության մաքսային սահմանով տեղափոխվում են այն գործարքի շրջանակներից դուրս, որի կողմերից մեկն օտարերկրյա անձ է:  Հաշվի առնելով նշվածը հայտնում ենք, որ ապրանքների ներմուծման ժամանակ դրանց տնօրինման, տիրապետման և օգտագործման պայմանը չի հանդիսանում պարտադիր պայման և վերոգրյալ 1-ին և 2-րդ կետերի համաձայն՝ ապրանքների հայտարարատու կարող է հանդես գալ անդամ պետության այն անձը, որն օտարերկրյա անձի կետ կնքված այն գործարքի կողմերից է, որի հիման վրա ապրանքները տեղափոխվում են Եվրասիական տնտեսական միության մաքսային սահմանով կամ որի անունից և (կամ) որի հանձնարարությամբ կնքվել է նշված գործարքը:  Ելնելով վերոգրյալից հայտնում ենք, որ անկախ սեփականության իրավունքից «Մետալ Ուորլդ» սահմանափակ պատասխանատվությամբ ընկերությունը կարող է հանդես գալ որպես ներմուծվող ապրանքների հայտարարատու վերոնշյալ պայմաններին բավարարելու դեպքում:  Միաժամանակ, «Մետալ Ուորլդ» սահմանափակ պատասխանատվությամբ ընկերությունը (ՀՎՀՀ 00058169, գրանցված 31.08.1999թ.) գործում է հարկման ընդհանուր համակարգում, ըստ ներկայացրած վերջին՝ 2022թ. սեպտեմբեր ամսվա եկամտային հարկի և սոցիալական վճարի ամսական հաշվարկի ունի 16 հարկման բազա ունեցող վարձու աշխատողներ, որոնց միջին հարկման բազան կազմում է 183,842 ՀՀ դրամ: Ինչ վերաբերում է ընկերության շրջանառությունից ստացված տարեկան հասույթներին, ապա հայտնում ենք, որ ընկերության կողմից իրացման վերաբերյալ դիմումին կից ներկայացված տեղեկատվությունը չի համընկնում հարկային մարմնի տեղեկատվական բազայում առկա տվյալների հետ, ուստի նշված տեղեկատվությունը հանդիսանում է հարկային գաղտնիք և ենթակա չէ տրամադրման, իսկ 31.10.2022թ. դրությամբ ընկերությունը ունի վճարման ժամկետ ունեցող հարկային պարտավորություն: | Ընդունվել է մասնակի։ Մաքսատուրքից ազատման արտոնությունը տրամադրվում է լիզինգատու կազմակերպություններին, իսկ արտոնության տրամադրման նպատակն է ներմուծված ապրանքները հանձնել «Մետալ Ուորլդ» ՍՊ ընկերությանը։ Լիզինգատու կազմակերպությունների կողմից ներմուծված ապրանքները հանդիսանում են պայմանականորեն բացթողնված ապրանքներ, որոնց նկատմամբ կիրառվում է օրենքով սահմանված կարգով սահմանափակումներ։ |
| 3․ ՀՀ արդարադատության նախարարություն | 02-11-2022թ․ |
| N 01/27.1/48517-2022 |
| 1․ 1.Նախագծից բխում է, որ ներդրումային ծրագրի շրջանակներում ներմուծվող տեխնոլոգիական սարքավորումների, դրանց բաղկացուցիչ ու համալրող մասերի, հումքի և (կամ) նյութերի նկատմամբ սակագնային, մասնավորապես, ներմուծման մաքսատուրքից ազատելու արտոնությունից օգտվելու է միայն **«ՄԵՏԱԼ ՈՒՈՐԼԴ» սահմանափակ պատասխանատվությամբ ընկերությունը**, իսկ նախագծի վերնագրում նույն նախագծի 1-ին կետով լրացվող 2-րդ կետում նշված **լիզինգի պայմանագրով «Ամերիաբանկ» փակ բաժնետիրական ընկերությանը մաքսատուրքից ազատման արտոնության տրամադրման մասին չի հիշատակվում:** Այդ առումով նախագծի վերնագիրն անհրաժեշտ է խմբագրել՝ նկատի ունենալով «Նորմատիվ իրավական ակտերի մասին» օրենքի 12-րդ հոդվածի 1-ին մասի պահանջները:  2.Նախագծի 1-ին կետի համաձայն ՀՀ կառավարության 2022 թվականի փետրվարի 23-ի թիվ 213-Ա որոշման մեջ լրացվում է 2-րդ և 3-րդ կետ: Այդ առումով հարկ է նշել, որ վերոնշյալ որոշման մեջ արդեն իսկ առկա է 2-րդ կետ, ուստի լրացվող կետերի համարակալումն անհրաժեշտ է վերանայել:  3. Նախագծի 2-րդ կետի 2-րդ ենթակետի դրույթը կրկնում է նույն կետի 1-ին ենթակետի վերջին նախադասությունը, ուստի 1-ին ենթակետն անհրաժեշտ է խմբագրել: | Ընդունվել է։  Ընդունվել է։  Ընդունվել է։ |